શહેરના સીમાડા પરના વરતેજ તાબાના સોડવદરા ગામે રહેતાં રોહિતભાઈ રાજુભાઈ સાટિયા (ઉ. વ. ૩૦)એ વરતેજ પોલીસ સ્ટેશનમાં એવી ફરિયાદ નોંધાવી છે કે, ફરિયાદી અને પાડોશી રવજીભાઈ પોપટભાઈ સાટિયા વચ્ચે અવારનવાર બોલાચાલી થતી હોઈ તેની દાઝ રાખી ગઈકાલે સાંજના સુમારે પાડોશી રવજી પોપટભાઈ સાટિયા, અરજણ પોપટભાઈ, પ્રકાશ રવજીભાઈ સાટિયા, દલસુખ અરજણભાઈ, સંજય અરજણભાઈ સાટિયા સહિતનાએ એકસંપ કરી ફરિયાદી રોહિતભાઈને અશ્લીલ ગાળો આપી, લોખંડના પાઈપ, લાકડાના ધોકા વડે હુમલો કરી ફરિયાદી તથા તેમના પિતા રાજુભાઈને ગંભીર ઈજા પહોંચાડી તમામ શખસો નાસી છૂટયાં હતા.